கேள்வி: குந்தியா ஆறு - பல்லுயிர் வளம் பற்றி நீங்கள் என்ன அறிந்துள்ளீர்கள்?
பதில்: குந்தியா ஆற்றுப் படுகை மேற்குத் தொடர்ச்சி மலை ஒரு பகுதியாகும். இப்பகுதி உயிரியற் பல்வகைமை உள்ளது. வெப்ப வலயம் பசுமைமாறாக் காடுகள் மற்றும் பகுதி பசுமையான காடுகள், இலையுதிர், புதர்க்காடு, புல்வெளி மற்றும் கரையோர தாவரங்கள் உட்பட பல தாவர வகைகள் காணப்படுகின்றன. இவற்றில் 119 மர வகைகள் உட்பட 239 தாவர சிற்றினங்கள் இப்பகுதியில் உள்ளன. காகினஹாரா மற்றும் கெம்பஹோல் காப்புக்காடுகள் குந்தியா படுகையில் உள்ளன. பம்பாய் இயற்கை வரலாற்று சங்கம் மற்றும் பன்னாட்டுப் பறவைகள் பாதுகாப்பு வலையமைப்பின்படி கெம்பகோல் பகுதி இந்தியாவின் முக்கியமான பறவைகள் வாழும் பகுதிகளில் ஒன்றாக வகைப்படுத்தப்பட்டுள்ளது. குந்தியா படுகையில் காணப்படும் சில அரிய மற்றும் அகணிய உயிரி திருவிதாங்கூர் பறக்கும் அணில், மலபார் வெள்ளை கறுப்பு இருவாச்சி, சோலைமந்தி, தேவாங்கு மற்றும் முன்னாள் இந்தியப் பிரதமர் இந்திரா காந்தி நினைவாகப் பெயரிடப்பட்ட அருகிய தவளை இனமான ''இந்திரானா குந்தியா'' ஆகியவை அடங்கும். இத்தவளை இங்கு மட்டுமே காணப்படுகிறது மைசூர் யானைகள் காப்பகத்துடன் பிஸ்லே காப்புக் காடுகளை இணைக்கும் யானை வழித்தடத்தின் ஒரு பகுதியாகவும் புலிகள் காணப்படும் பகுதியாகவும் இது உள்ளது.
கேள்வி: குந்தியா ஆறு - குந்தியா நீர்மின் திட்டம் பற்றி நீங்கள் என்ன அறிந்துள்ளீர்கள்?
பதில்: குந்தியா நீர்மின் திட்டம் கர்நாடகா மின் கழகம் மூலம் கட்டப்பட உள்ளது. இரண்டு கட்டங்களில் 400 மெகாவாட் நீர்மின்சாரத்தை உற்பத்தி செய்வதை நோக்கமாக இத்திட்டம் கொண்டுள்ளது. மின்சார உற்பத்தி மட்டுமின்றி, தும்கூர் மாவட்டம், கோலார் மாவட்டம், சிக்கபள்ளாபூர் மாவட்டம் மற்றும் பெங்களூரு ஊரக மாவட்டம் நீர்ப்பாசனத்திற்காகத் தண்ணீரைத் திருப்பிவிடவும் திட்டம் திட்டமிடப்பட்டுள்ளது. இருப்பினும், இந்த திட்ட முன்மொழிவு உள்ளூர் விவசாயிகள் மற்றும் சுற்றுச்சூழல் ஆர்வலர்களிடமிருந்து எதிர்ப்பை ஏற்படுத்தியுள்ளது. மாதவ் காட்கில் தலைமையிலான மேற்குத் தொடர்ச்சி மலை சூழலியல் நிபுணர் குழு இந்தத் திட்டத்தை விலக்கிக்கொள்ள பரிந்துரைத்தது.